איימריק לאפורט

איימריק לאפורט (בצרפתית: Aymeric Laporte; נולד ב-27 במאי 1994 באז'ן שבצרפת) הוא כדורגלן צרפתי-ספרדי, המשחק בעמדת הבלם באל נאסר שמשחקת בליגת העל הסעודית ובנבחרת ספרד.

קריירה
איימריק לאפורט נולד וגדל באז'ן שבצרפת והוא נין לסבי-רבא ממוצא בסקי (חבל ארץ בספרד), החל לשחק כדורגל ורוגבי בגיל חמש עד שהצטרף לאקדמיית הנוער של אתלטיק בילבאו לאחר ששיחק במספר מועדונים קטנים בצרפת. ב-28 בנובמבר 2012, ערך לאפורט את הופעת הבכורה שלו במדי אתלטיק בילבאו בניצחון החוץ של קבוצתו 0–2 על עירוני קריית שמונה בישראל במסגרת הליגה האירופית. ב-9 בדצמבר באותה שנה, ערך לאפורט את הופעת הבכורה שלו בלה ליגה כששיחק דקה אחת בניצחון 0–1 על סלטה ויגו. בשבוע לאחר מכן, שיחק לאפורט בהרכב הפותח של בילבאו בניצחון 0–1 על מיורקה ולאחר מכן הפך לשחקן סגל בקבוצה הבוגרת באופן רשמי כשהאריך את חוזהו עד לשנת 2015. בחודש ינואר 2013, האריך לאפורט את חוזהו בעונה נוספת ונקבע לו סעיף שחרור בסך 27 מיליון וחצי אירו.

לאפורט הפך לשחק הרכב קבוע באתלטיק בילבאו כשהוא משחק גם כמגן שמאלי. ב-28 באוקטובר 2013, כבש לאפורט את שער הבכורה שלו במדי אתלטיק בילבאו במשחק נגד חטאפה. בסיום אותה עונה, נבחר לאפורט לנבחרת העונה של הלה ליגה על ידי העיתונאים בספרד. ביוני 2015, האריך לאפורט את חוזהו באתלטיק בילבאו עד לשנת 2019, כשסעיף השחרור שלו זינק לסכום של 50 מיליון אירו. לאחר שהפסיד יחד עם בילבאו בגמר גביע המלך הספרדי לברצלונה שיחק לאפורט עם בילבאו בצמד משחקים בסופר קאפ הספרדי.

ב-13 ביוני 2016 האריך לאפורט את חוזהו באתלטיק בילבאו עד לשנת 2020 כשסעיף השחרור שלו מהקבוצה יעמוד על סכום של 65 מיליון אירו.

ב-30 בינואר 2018 חתם לאפורט במנצ'סטר סיטי עבור 57 מיליון ליש"ט, סכום שיא עבור המועדון.

קריירה בינלאומית
לאפורט ייצג את כל נבחרות הנערים והנוער של צרפת, הוא היה חלק מהנבחרת צרפת עד גיל 19 ששיחקה באליפות אירופה לנבחרות צעירות לשנת 2013 וגם נבחר ל-11 המצטיינים של הקמפיין.

באוקטובר 2015, ציפה לאפורט לזימון לסגל נבחרת צרפת ליורו 2016 ולאחר שלא זכה לכזה התלבט האם לייצג את נבחרת ספרד בכדורגל כיוון שלו גם שורשים ספרדיים. בחודש ספטמבר 2016 זומן לסגל נבחרת צרפת לקראת צמד משחקי מוקדמות מונדיאל 2018 נגד בולגריה והולנד אך לאפורט לא זכה לדקות בצמד המשחקים.

ב-11 במאי 2021 הודיע לאפורט כי בחר לייצג מעתה את נבחרת ספרד. ב-24 במאי נכלל לאפורט רשמית בסגל נבחרת ספרד לקראת יורו 2020.

ב-4 ביוני 2021 ערך לאפורט את הופעת הבכורה שלו בנבחרת ספרד, בתיקו 0-0 נגד נבחרת פורטוגל במשחק ידידות.

ב-23 ביוני 2021 כבש לאפורט את שער הבכורה שלו בנבחרת, במשחק נגד נבחרת סלובקיה במסגרת טורניר היורו 2020.

נכלל בסגל נבחרת ספרד לטורניר מונדיאל 2022.

תארים

קבוצתיים

אתלטיק בילבאו 
 הסופר קאפ הספרדי: 2015

מנצ'סטר סיטי 
 אליפות אנגליה (5): 2017/2018, 2018/2019, 2020/2021, 2021/2022, 2022/2023
 גביע אנגלי: 2018/2019, 2022/2023
 גביע הליגה (4): 2017/2018, 2018/2019, 2019/2020, 2020/2021
 מגן הקהילה: 2018
 ליגת האלופות: 2022/2023
 הסופר קאפ האירופי: 2023

אישיים 
 הרכב העונה בלה ליגה: 2013/2014

קישורים חיצוניים

הערות שוליים

כדורגלנים צרפתים
כדורגלנים ספרדים
בלמי כדורגל צרפתים
בלמי כדורגל ספרדים
כדורגלני אתלטיק בילבאו
כדורגלני מנצ'סטר סיטי
כדורגלני א-נסר
כדורגלני נבחרת ספרד
ספורטאים צרפתים באנגליה
ספורטאים ספרדים באנגליה
ספורטאים צרפתים בערב הסעודית
ספורטאים זרים בערב הסעודית
כדורגלני יורו 2020
כדורגלני מונדיאל 2022
צרפתים שנולדו ב-1994
ספרדים שנולדו ב-1994